12 



Den blomstrer i Juni — Oktober. Kurvene er temmelig smaa; Blom- 

 sterlejet er indvendig hult (Fig. 5), medens det hos Lugtløs Ka- 

 mille, norsk Balde rbraa, isl. Baldursbrå {Matricaria inodora 

 L.), er massivt (Fig. 2). Mod Afblomstringen og om Natten er 

 Randkronerne nedhængende. 



Vellugtende Kamille vokser hist og her i Danmark langs Veje 

 og i Sæden, men især i Nærheden af Byer; i det sydøstlige Norge 

 er den ej heller sjælden. Den er ikke oprindelig i noget af de to 

 Lande. Den har siden gamle Dage været en skattet Lægeplante, 

 idet de tørrede Blomsterkurve („Kamilleblomster") er officinelle; 

 deres stærkt krydrede Lugt hidrører fra Kirtler, som indeholder 

 en flygtig Olie. „Kamillete" virker især sveddrivende og benyttes 

 derfor ved lettere Forkølelser. 



Tav. 12. Fig. 1. Vellugtende Kamille, øverste Del. Fig. 2. Kurv i 

 Længdesnit. Fig. 3. Randblomst (*li) og Fig. 4. Skiveblomst f/i)- Fig. 5. Kurv 

 i Længdesnit af Lugtløs Kamille. 



13. Farve-Gaaseurt, Anthemis tindoria L. 

 N. Gul gaaseblom. 



Af Slægten Gaaseurt har nogle Arter hvide, andre, som 

 Farve-Gaaseurt, gule Randblomster. Som ovenfor nævnt kendes 

 de dog let fra lignende Arter af Kurvblomstrede ved at have 

 Avner (Fig. 4) mellem Blomsterne. Farve-Gaaseurt er fleraarig; 

 den bliver indtil 60 cm høj og har ret store Kurve. Den træffes 

 paa Græsmarker, Jærnbaneskrænter og i det hele paa ret tørre 

 Lokaliteter; i Danmark er den ikke sjælden, og den forekommer 

 ligeledes i det sydligste Norge. Ved Hjælp af Blomsterne kan 

 Uld- og Silketøj farves gult efter Behandling med Alunvand. 



Tav. 13. Fig. 1. Plantens øverste Del. Fig. 2. Stængelblad. Fig. 3. Kurv 

 i Længdesnit (1' 2). Fig. 4. Avne fra Blomsterlejet (Vi). Fig. 5. Frugt (^/i). 



14. Almindelig Røllike, Achillea miUefolium L. 

 N. Alm. ryllik. Isl. Vallhumall. 



Hos Røllike er baade Skive- og Randblomsterne hvide. Kur- 

 vene er tillige meget smaa og uanselige, men hos Almindelig Røl- 

 like er de tæt samlede i en ret stor og flad Stand (halvskærm- 

 formet Kvast), hvorved Insekternes Opmærksomhed alligevel fanges. 

 Randblomsternes Antal er kun ringe, 4 — 6; de har en ejendomme- 

 lig kort og bred Tunge (Fig. 2 og 3), og Kronrøret bærer smaa 

 Kirtler hos disse saavel som hos Skiveblomsterne (Fig. 4). Mellem 



